มีอาการคันที่ผิวหนังตรงที่เป็นรอยช้ำ ซึ่งจะคันเฉพาะตอนที่รอยช้ำนั้นใกล้หายแล้วเท่านั้น ตอนนี้รอยช้ำเกิดขึ้นใหม่ๆจะไม่มีอาการคันใดๆ แต่เมื่อรอยช่ำใกล้หายจะคันลักษณะจะเหมือนเป็นผื่นจุดๆเหมือนแพ้ทั่วไป และจะคันมากๆเมื่อเริ่มเกาไปเรื่อยๆ
สวัสดีค่ะ อาการคันที่ผิวหนังตรงรอยช้ำนั้น อาจจะเป็นอาการคันที่เกี่ยวหรือไม่เกี่ยวกับรอยช้ำก็ได้ ในบางกรณีที่มีแผลถลอกตรงนั้นร่วมด้วย ช่วงที่แผลเริ่มสมานกันดี อาจจะมีอาการคันได้ในระยะสั้นๆ หรืออาจจะเป็นสาเหตุอื่นๆไปเลย เช่น ผื่นแพ้ผิวหนังจากภูมิแพ้ การแพ้สัมผัสสารที่แพ้ เช่น ครีมหรือยาที่ใช้ทาบริเวณดังกล่าว การถูกแมลงกัด การติดเชื้อราที่ผิวหนัง เป็นต้นเบื้องต้นไม่ไปแกะเกาบริเวณที่เป็น รับประทานยาแก้คันเพื่อบรรเทาอาการได้ ใช้น้ำเปล่าสะอาดล้างภายนอก ทาครีมบำรุงให้ความชุ่มชื้นได้หากมีขุยร่วมด้วยควรไปพบแพทย์หากอาการคันดังกล่าวเป็นติดต่อกันหลายวันไม่ดีขึ้น คันมากขึ้น หรือมีผื่นแดงชัดเจน ลุกลามไปยังบริเวณอื่นๆด้วย หรือถ้ารอยช้ำเริ่มขยายใหญ่มากขึ้น ก็ควรไปพบแพทย์เช่นกัน